שיחה:מלחמת סיני

message: ככול הידוע לי ברית המועצות לא איימה לשגר טילים על ישראל אלא לשלוח אותם למצרים.האם אתה בטוח בפרט זה?YMIBleeding 05:42, 23 דצמ' 2003 (UTC)
replies: text: כתבתי לפי הזיכרון, בינתיים תיקנתי לנוסח אחר, אמשיך לחפש אסמכתא. דוד שי 06:52, 23 דצמ' 2003 (UTC)
thread_title: שיגור טילים

message: המ זה ייצור הכילאיים הזה?! או שקוראים לעאף מבצע קדש, או מלחמ סיני. אבל לא מבצע סיני! eman
replies: text: לי דווקא אין בעיה עם מבצע סיני. אבל אם כבר, אז גם שמבצע קדש ומבצע מוסקטיר יפנו אליו. Eranb 19:37, 28 אוק' 2004 (UTC)
thread_title:  שם הערך 

message: לא הבנתי כיצד סגירת מצרי טיראן נכנסת תחת הכותרת "עילה למלחמה", כאשר לפי הכתוב היא התרחשה ב 24 באוקטובר ואילו ועידת סוור בה נחתם ההסכם שישראל תתקוף את מצריים התרחשה ב 21 לאותו חודש?
replies: text: העניינים לעולם אינם כל כך פשוטים, יש דבר שנקרא מודיעין צבאי שגורם לכך... טרול רפאים 13:07, 23 יולי 2005 (UTC)

text: עדיין לא הבנתי.

text: אתה אומר בעצם שהדרג המדיני ידע כי נאצר הולך לסגור את מיצרי טיראן ולכן בן גוריון יצא לועידה בצרפת? אם כן אז אולי צריך להוסיף את זה לערך?

text: אם לא, אז עדיין אינני רואה כיצד סגירת מיצרי טיראן מהווה עילה למלחמה ונראה לי כי עדיף להעביר את המשפט ל"המצב ערב המלחמה".
replies: text: :מה שאני אומר זה שלא צריך לפסול את זה אוטומטית. לא צריך להיות גאון אסטרטגי בשביל להבין כי נאצר התכוון לסגור את המיצרים (גם אם התזמון לא היה ידוע במדויק לשירותי המודיעין). בדברים כאלו צריך להיזהר, 
אין הוכחה חד משמעית ולכן זה לא בערך.

text: :בכל מקרה, אין לי ספק שזה סייע לבן גוריון רבות בניסיונות שלו להעביר את המלחמה (הן בארץ והן בחו"ל) ולכן זאת סיבה מספקת. טרול רפאים 17:11, 23 יולי 2005 (UTC)
הנושא ממש הטריד אותי אז חפרתי ונברתי - ולא מצאתי שום איזכור על כך שמצריים סגרה את מיצרי טיראן. הדבר הכי קרוב שמצאתי הוא שמצריים עצרה אונייה יוונית בתעלת סואץ (אונייה שהייתה אמורה להגיע לנמל אילת), וזה קרה ב 28.5.1956.
עוד איזכור שמצאתי הוא על האונייה "בת גלים" שהייתה מיועדת להגיע לחיפה ונעצרה ע"י המצרים בכניסה לתעלת סואץ
(פה). אני מתחיל לחשוד שמצריים כלל לא סגרה את מיצרי טיראן במבצע קדש (אלא רק בששת הימים).
למישהו יש ראיה כלשהיא שמצריים אכן חסמה את המיצר?

text: כשחושבים על זה, המיצר היה סגור בכלל עוד ממלחמת העצמאות. טרול רפאים 19:10, 23 יולי 2005 (UTC)
replies: text: : באתר הכנסת כתוב שההסגר שהטילה מצרים על אילת ומפרץ אילת החל ב-1954, ואילו כאן כתוב שהחל ב1956. מי צודק? --אפי ב. • שיחה • 22:42, 16 יולי 2006 (IDT)
לפי החוברת "מערכת סיני" מסדרת "מלחמות ישראל" (שקניתי בחנות של משרד הבטחון):
ב-1954 המצרים עצרו את ספינת הסוחר "בת גלים", כלאו את אנשי צוותה והחרימו את המטען. ב-1955 בניגוד לאמנות הבינלאומיות הטילה מצריים מצור על מעבר המים במפרץ אילת והציבה תותחים בחוף סיני מול האי טירן כדי לאיים על ספינות השטות לנמל אילת.
ב-26 ביולי 1956 הלאים שליט מצרים גמאל עבדול נאצר את תעלת סואץ. גדי ו. (שיחה) 23:07, 16 יולי 2006 (IDT)
אני כרגע לומד קורס על מלחמות ישראל-ערב, לפי מה שלמדתי:
1950 - סגירת תעלת סואץ (לא טיראן) ע"י מצריים לשיט אוניות ישראליות
1954 - בת גלים נעצרת בתעלה לאחר שהיו הבנות בין ישראל למצרים שאוניות ישראליות כן יוכל לעבור בתעלה. אך בפועל נאצר לא אפשר זאת.
1956 - סגירת מיצרי טיראן. דבר חשוב בנושא הזה, הדבר הזה לא היווה עילת מלחמה ישירה לישראל מפני שנמל אילת בשלב הזה עוד לא תפקד כנמל סחורות משמעותי, רק בדיעבד לאחר המלחמה זה נקבע כעילת מלחמה ישראלית עתידית שבאמת התממשה ב67.
מקווה שהועלתי. (נכתב על ידי אלמוני ב-15:25, 26 ביולי 2012)
thread_title: עילה למלחמה

message: לדעתי יש מקום לציין את העובדה שחיילי הצנחנים בעצם בצעו שתי צניחות קרביות - ביום שישי 2 בנובמבר כוח צנחנים נוסף בפיקודו של מוטה_גור ביצע צניחה קרבית ליד  א-טור. נתון זה גם מציוון במפה.
מקור : אתר הצנחנים
בוריס 21:56, 23 בספטמבר 2006 (IDT)
thread_title: צניחה קרבית ליד א-טור

message: לפי מה שנכתב בערך, הוא נגרר למלחמה שאותה ביקש למנוע. זאת פרשנות אחת; יש פרשנות אחרת, כמו שנכתב אצל מוטי גולני, לפיה הוא רצה את המלחמה ותיכנן אותה מראש. בכל אופן, אין שום אזכור לנאומו המפורסם בתום המלחמה על 'מלכות ישראל השלישית' וזה חבל. אני שוקל להוסיף את זה לערך.  האשורי 19:57, 27 באוקטובר 2006 (IST)
thread_title:  בן גוריון 

message: לגבי דגל מצרים בשנת 1956 מצאתי את ההסבר הזה. בינתיים שמתי את דגל מצרים מתקופת המלוכה, מתוך הנחה שבשנת 1956 הוא עוד היה בתוקף. האם יש למישהו פרטים נוספים? ‏DrorK‏ • ‏שיחה‏ 21:43, 10 בינואר 2007 (IST)
thread_title:  דגל מצרים בשנת 1956 

message: מן הראוי (כמו בשאר המלחמות) שיהיה כתוב את שמה על פי הנרטיב של הצד השני. אדם אדום 23:41, 21 במרץ 2007 (IST)
thread_title:  שם המלחמה 

message: ראה דיון שנפתח בדף השיחה שלי. מעניין שלא טרחת לשחזר (מה שלא בטוח שנחוץ) לגרסה שלפני תחילת ההצבעה, דהיינו לגרסה הלא מוסתרת. אתה יכול להמשיך הדיון אצלי. חגי אדלר •  תבניות בערכים מחכות לך! •  כ"ב בכסלו ה'תשס"ח • 16:10, 2 בדצמבר 2007 (IST)
replies: text: ראה בבקשה את תשובתו של חגי בדף שיחתו. ‏pacman - שיחה 17:44, 2 בדצמבר 2007 (IST)
replies: text: :היות ופנית אלי בדף השיחה, להלן דעתי: לפי תוצאת הצבעת המחיקה הוחלט למחוק את התבנית. מהסיבה הזאת עלינו לכבד את החלטת הקהילה ולא להכניס את המידע בצורה שכמעט זהה לתבנית. מסיבה זו הסרתי את המידע. מעבר לזה אין לי מה להוסיף בנושא. ברוקס • שיחה 20:10, 2 בדצמבר 2007 (IST)
replies: text: :: האם להבין מתשובתך שאינך מעוניין לדון בכך? חגי אדלר •  תבניות בערכים מחכות לך! •  כ"ג בכסלו ה'תשס"ח • 20:26, 2 בדצמבר 2007 (IST)
replies: text: :::חגי, זאת דעתו של ברוקולי. סקרלט • שיחה   • הפתיעו אותי   20:28, 2 בדצמבר 2007 (IST)
replies: text: :::: אז אני שכפלתי את מה שיוני עשה בעת ההצבעה במלחמת העצמאות ואיש אינו מוחה. כך שלא נותר לי אלא להסיק שזה מקובל על כולם ולכן אשחזר את ברוקולי אם אינו מעוניין לדון. הוא לא צריך נציגים... חגי אדלר •  תבניות בערכים מחכות לך! •  כ"ג בכסלו ה'תשס"ח • 20:35, 2 בדצמבר 2007 (IST)
replies: text: :::::הוא אמר את דעתו, אתה זה שלא מגיב עליה. ההצבעה לא הייתה על מחיקת התבנית כתבנית אלא על מחיקת תוכנהּ מהערכים. חי  ◣ 2.12.2007, 20:38 (שיחה)
replies: text: :::::: לא מדויק. יוני הציע הצעה והרבה הצביעו בעד המחיקה בהנחה שהצעה זו תיושם בשאר ערכי המלחמות כמו במלחמת העצמאות. אי ישום זה הוא מעין "הולכת שולל". ומאפוא הסקת ש" ההצבעה לא הייתה על מחיקת התבנית כתבנית אלא על מחיקת תוכנהּ מהערכים?". חגי אדלר •  תבניות בערכים מחכות לך! •  כ"ג בכסלו ה'תשס"ח • 20:45, 2 בדצמבר 2007 (IST)
replies: text: :::::::לא - דבריך הם בגדר הולכת שולל. הבא הוכחה לכך ש"הרבה הצביעו בעד המחיקה בהנחה ....כמו במלחמת העצמאות". ירון • שיחה 21:45, 2 בדצמבר 2007 (IST)

text: : מה אתה רוצה שאפנה לכל אחד מהמצביעים לשאול אותו מה היו מניעיו? אני יודע שהרבה אהבו את הרעיון של יוני. את יוני עצמו אזמן לכאן. חגי אדלר •  תבניות בערכים מחכות לך! •  כ"ג בכסלו ה'תשס"ח • 23:55, 2 בדצמבר 2007 (IST)
replies: text: ::תסתכל על הזמנים, ותראה שהרוב בכלל הצביעו לפני שיוני העלה את הרעיון. אם אתה לא יודע מה היו מניעיו של כל מצביע, על סמך מה האמירה "אני יודע שהרבה אהבו את הרעיון של יוני"? אני יודע שזה נשמע קנטרני, אבל זה פשוט כך. ירון • שיחה 00:03, 3 בדצמבר 2007 (IST)
replies: text: :::אני הצבעתי בעד מחיקת התבנית משום שהיא הפריעה, כמו שהסביר מי שהעמיד את התבנית למחיקה בדיון המחיקה הראשוני. אני לא רואה הבדל בין ה"ראו גם" שהצעתי במהלך ההצבעה לבין "ראו גם"-ים רבים אחרים בעשרות ערכים אחרים (ובעיקר בתבניות ניווט). יתרה מכך, ה"ראו גם" הזה מוסתר כברירת מחדל ולכן לא מפריע לרצף הקריאה ולכן אין סיבה לייחס את איסור הוספתו לתבנית הזו שכן הפריעה. אם ירון, פקמן וחי אינם מעוניינים לשנות את עמדתם ולאפשר את הצגת ה"ראו גם" בתוך הטבלה שממילא מוסתרת, אפעל לפתיחת הצבעת מחלוקת בעניין, וחבל שזה יגיע לזה, כי לדעתי ברור שהקהילה תתמוך בהוספת "ראו גם" בנסיבות שלפנינו. ‏Yonidebest Ω Talk‏ 00:15, 3 בדצמבר 2007 (IST)

text: : אני מסכים עם יוני ב-100% וכמו שכתבתי בדף שיחתי ראיתי זאת כהצעת פשרה על מנת להניח לעניין, וישמתי אותה בסוף ההצבעה  בשאר הערכים הרלבנטיים. התבנית מוסתרת, זה לא מפריע לתצוגה ואנא הניחו לזה. חבל על ויכוח על כל דבר. חגי אדלר •  תבניות בערכים מחכות לך! •  כ"ג בכסלו ה'תשס"ח • 00:19, 3 בדצמבר 2007 (IST)
replies: text: ::לדעתנו, ראו גם בסוף התבנית יכול לסייע בניווט, ואנו תומכים בהוספתו. א&ג מלמד כץ • שיחה 00:11, 4 בדצמבר 2007 (IST)
replies: text: :::אני לא רואה הבדל בין ה"ראו גם" לבין התבנית שנמחקה (מלבד העיצוב של התבנית שאני בטוח שלא הפריע לאיש). חי  ◣ 4.12.2007, 10:37 (שיחה)
replies: text: ::::לא צריך לנחש עבור הקורא לאילו ערכים בכוונתו לנווט הלאה. מתוך הנימוק כי "ראו גם בסוף התבנית יכול לסייע בניווט" אפשר להוסיף "ראו גם" לא רק לערכי המפקדים במלחמות אחרות, גם לערכים על כלי הנשק במלחמה הזו, על כלכלת המדינות שהשתתפו בה, ובהכללה - לכל הערכים בוויקיפדיה בכלל, שכן הא בהא תליא. זה כמובן מיותר לחלוטין ומעמיס לשווא. הקביעה כי זה היה רצון המצביעים היא כנראה דוגמה נאה לטלפתיה, כי אחיזה במציאות ודאי אין לה. הפעולה הזו של משתמש:חגי אדלר פסולה, בלשון המעטה. אני מאוד מקווה לא לראות שוב אופן התנהלות כזה. ‏odedee • שיחה 10:57, 4 בדצמבר 2007 (IST)

text: : לא צריך טלפתיה כדי לראות פה עוד מעט הצבעת מחלוקת. הוליכו את המצביעים שולל, ואנו נראה מה היה רצונם האמיתי. חגי אדלר •  תבניות בערכים מחכות לך! •  כ"ד בכסלו ה'תשס"ח • 11:54, 4 בדצמבר 2007 (IST)
thread_title: מ[[שיחת משתמש:ברוקולי]]

message: 1.איזה נשק בדיוק וכמה קיבלה מצרים מצ'כסלובקיה? מה היה האינטרס של צ'כסלובקיה בהסכם?
2.למה לא כתוב כלום על המצב הבעייתי של ישראל לפני המלחמה? על ההתלבטות אם בכלל לצאת או לא אחרי שעלו לישראל 700,000 עולים, שיש תקופת צנע, שהצבא לא מוכן?
3. איך קרה שבסופו של דבר תעלת סואץ לא נפתחה?
4. איפה החלק של סוריה וירדן? (הברית, ההפצצות בכינרת, המסתננים מירדן)
5. למה הצנחנים צנחו בכלל? גם ככה הם חברו לצנחנים שלא צנחו ונסעו בזחל"מים ושריון אז למה לא כולם? מה הצורך לצנוח?
thread_title:  כמה שאלות שמציקות 

message: אלמוני שינה את הכוחות המצריים בטבלה מ-300,000 ל-70,000. שחזרתי זאת משום שלשינוי נלוותה השחתה של הבינוויקי לפולנית, אבל בדיקה בוויקיפדיות בשפות אחרות מראה שהמספר המופיע שם הוא 70,000 (לא מצאתי שם אסמכתה לכך). כאן כתוב כי אכן היו 300,000, אך לעומת זאת, באתר חיל האוויר כתוב כי הכוחות הוערכו ב-75,000 חיילים. כמו כן, אם במלחמת ששת הימים מנו הכוחות המצריים מאה אלף איש, סביר להניח כי כוח זה לא היה שליש מהכוח שהוכשר במלחמה הקודמת, אלא כוח חזק יותר. למי תשובה ודאית? ‏odedee • שיחה 18:52, 11 באוקטובר 2008 (IST)
replies: text: כתוב "את הכוח המצרי העריכו המתכננים ב-75 אלף חיילי" המתכננים העריכו את זה ככה אבל זה לא אומר זה מה שהיה באמת בפועל.. אבל אני ממש לא מאמין שהיו להם 300 אלף חיילים.. זה יותר מישראל צרפת ובריטניה ביחד.. לא הגיוני לחלוטין.. --217.132.132.149 22:17, 21 באפריל 2010 (IDT) (NATANEL שאיננו מחובר)
thread_title: הכוחות המצריים

message: אני מצטער אבל לא הצלחתי לשרשר...
כמה תשובות: 
1. מטוסי מיג 15, טנקים, ספינות ועוד. צ'כיה היתה רק צינור נשק שדרכו הזרימה ברה"מ נשק למצרים. הפחד הישראלי היה בערעור קיצוני של יחסי הכוחות לכשתסתיים קליטת הנשק - מציע לקרוא את "ברעום המנועים" בהוצאת משרד הבטחון
3. בצורה הפשטנית ביותר - למי היה אינטרס? האמריקאים גרמו לנסיגתינו בשביל להשיג שקט - למה לפתוח שוב את קן הצרעות?
5. הצנחנים סיפקו את האמתלה לתקיפה של צרפת ובריטניה. המטרה היתה להציג את הצניחה כסוג של פעולת תגמול, וליצור איום על בטחון התעלה - שאז הבריטים והצרפתים יוכלו לדרוש הפרדת כוחות של שני הצדדים מהתעלה ולשלוט בה (שזו היתה אחת ממטרותיהם). אלוף פד"מ די פגע בתכנית עם כניסה מוקדמת מדי של שאר הכוחות ללחימה לפני שבעה"ב החלו הן בתורן.
thread_title:  כמה תשובות -  

message: חשבתי לתומי שהן פתחו במלחמה. האומנם הניסוח הזה נייטראלי? קומולוס - שיחה 12:47, 30 ביולי 2009 (IDT)
thread_title:  צרפת ומצרים נקלעו למלחמה 

message: עיקר הערך עוסק בהכנות למלחמה, ומעט מאד במלחמה עצמה. קלונימוס - שיחה 00:05, 13 בדצמבר 2009 (IST)
thread_title:  תבנית השלמה 

message: בערך כתוב 177 הרוגים לישראל ובאותו ערך באנציקלופדיית YENT כתוב 172 הרוגים, מי צודק?! 217.132.132.149 22:12, 21 באפריל 2010 (IDT) (משתמש NATANEL שאיננו מחובר)
replies: text: שאלה טובה, יש לך איזו אנציקלופדיה כדי לבדוק את זה?--Tharbad ּ-–ּ שיחה ‏ 19:17, 22 באפריל 2010 (IDT)
thread_title:  אבדות לישראל 

message: שלום דוד, אולי אתה תוכל לסייע בידי. קראתי את הערך הנ"ל, וראיתי שמצוין בו שנפלו בו 177 לוחמים. בסוף הערך מצוין שנפלו 171 לוחמים, ואילו באנציקלופדיה של ynet כתוב 172 כאן. גם הערך על קרב המיתלה סובל מבעיה דומה, אצלנו כתוב 38, ושם כתוב 43. לא מצאתי מקורות נוספים המאששים אף אחד מן המספרים האלו. דעתך? מתניה •  שיחה 12:30, 13 בספטמבר 2010 (IST)
replies: text: אני משער שההבדל נובע ממועד ספירת החללים - האם סופרים רק את אלה שנהרגו מיד, או גם כאלה שנפטרו לאחר זמן מפצעים שנפצעו בקרב. לעניין קרב הממיתלה אנסה לבדוק במאמר שברשותי. דוד שי - שיחה 21:03, 13 בספטמבר 2010 (IST)
replies: text: :תודה, אמתין לתשובתך. מתניה •  שיחה 21:06, 13 בספטמבר 2010 (IST)
replies: text: ::בעניין קרב המיתלה: במאמר של מוטי גולני המוזכר בערך, נאמר: "בקרב עצמו נהרגו 38 חיילים, השניים האחרים נהרגו במסע החטיבה אל מערב סיני". בספירה זו, שנעשתה עוד במהלך המלחמה, לא נכלל יהודה קן-דרור, שנפטר חודשיים מאוחר יותר מפצעים שנפצע בקרב המיתלה. בעיה מסוג זה היא כנראה ביסוד המספרים השונים. דוד שי - שיחה 19:36, 18 בספטמבר 2010 (IST)
thread_title:  בלבול בערך [[מבצע קדש]] 

message: תיקנתי את מספר השבויים לפי וידיאו של חדשות של ב1956  הוידיאו נמצא כאן
הוידיאו של החדשות 0:30-0:40
בבקשה צפו מ-0:30-0:40 מקור אמין ואיכותי 85.65.214.155 16:34, 8 באוקטובר 2010 (IST)
thread_title: מספר השבויים

message: תיקנתי את מספר האבידות המצרי לפי שהוא מופיע בויקיפדיה האנגלית 85.65.214.155 21:44, 12 באוקטובר 2010 (IST)
thread_title: אבדות תיקון

message: צלם התמונה הוא אברהם ורד. מדוע אין לו קרדיט בשום מקום, לא בדף עצמו אפילו לא בקובץ התמונה?
thread_title: קרדיט לצלם

message: מעניין מאוד וומלא. עזר לי מאוד. תודה. 213.151.41.119 18:30, 19 בינואר 2012 (IST)
thread_title:  משוב מ-19 בינואר 2012 

message: מה זה השטויות האלו? בריטניה וצרפת יזמו את המלחמה?! מי שכתב את זה צריך ללכת ללמוד קצת היסטוריה. 77.126.221.161 10:49, 25 במרץ 2013 (IST)
replies: text: איני יודע אם ידוע לך זאת, אולם יש ביכולתך לבצע, לפחות חלק מהשינויים, גם בעצמך. נשמח אם תצטרף אלינו לכתיבת האנציקלופדיה והכנסת שיפורים בה. Ldorfman • שיחה 18:00, 25 במרץ 2013 (IST)
replies: text: :ע"ע מבצע מוסקטר • עודד (Damzow) • שיחה • לימין שור! • 01:01, 28 במרץ 2013 (IST)

text: ממש לא שטויות. מה ששטויות זה התעמולה שהישראלים מולעטים בה. ממלחמת קדש ועד עופרת יצוקה.

text: ולמרבה הצער לא עשינו פה עבודה מספיק טובה. צריך ערך גג נרחב על משבר סואץ , שישים את "מלחמת סיני"/"מבצע קדש" בפרספקטיבה ההיסטורית הנכונה. eman • שיחה • ♥ 01:59, 28 במרץ 2013 (IST)
thread_title:  בריטניה וצרפת יזמו את המלחמה?! 

message: אף מילה בערך על אסף שמחוני, מפקד פיקוד הדרום? על פי חלק מהמקורות, הוא היה המפקד בפועל של המבצע, וזה שביצע את המהלכים המכריעים, כולל כמובן הכנסת חטיבה 7. נראה לי (גם לאור דף השיחה הזה), שכל הערך דורש שיכתוב. אני מוכן להתחיל. המתנהלאיטו • שיחה • אופניים, זה האוטו שלי בחיים 00:35, 28 במרץ 2013 (IST)
replies: text: אבנר, הערך אינו דורש שכתוב. קל להכריז "דורש שכתוב" וקשה יותר להוסיף ולשפר ערכים קיימים, אבל מה שצריך לעשות כאן זה פשוט להוסיף את המידע שלטעמך חסר בערך. היה ולא תהינה טענות כלשהן לגביו, הוא ישאר. לגבי ההערה שלך על דברים שהועלו בדף השיחה, שים לב לכך שמלבד ההודעה שלך והקודמת לה, לא התקבלו הערות מאז ינואר 2012 (כלומר במשך למעלה משנה). אנו מתייחסים להערות ולמשובים שמועברים אלינו ומשפרים את הערך באופן תמידי, גם לפיהם. לפיכך, תמצא שמאז ינואר 2012 נערכו בו 34 עריכות בידי 23 משתמשים (+ שני בוטים) ורוב הכותבים אף לא היו אנונימיים. הדבר מראה שכל אחד תורם את חלקו כשיש לו מה לתרום. אשמח אם כך תעשה גם אתה. Ldorfman • שיחה 00:56, 28 במרץ 2013 (IST)
thread_title:  אסף שמחוני? 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.archives.gov.il/ArchiveGov/pirsumyginzach/deploma/11/11.htm
** In מלחמת סיני on 2013-05-05 06:50:11, 404 Not Found
** In מלחמת סיני on 2013-05-15 11:44:38, 404 Not Found
--Matanyabot - שיחה 14:44, 15 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.archives.gov.il/ArchiveGov/pirsumyginzach/deploma/12/12.htm
** In מלחמת סיני on 2013-05-05 06:50:08, 404 Not Found
** In מלחמת סיני on 2013-05-15 11:44:39, 404 Not Found
--Matanyabot - שיחה 14:45, 15 במאי 2013 (IDT)
replies: text: תיקנתי. אוסיף עוד פרטים על קרבות רפיח, ועוד, השבוע. המתנהלאיטו • שיחה • אופניים, זה האוטו שלי בחיים 10:40, 8 באוקטובר 2013 (IDT)
thread_title:  קישור שבור 2 

message: המידע ערוך באופן מופתי, בשפה השווה לכל נפש, המידע העשיר מאוד ידיעותיי הוספתי על מה שידעתי. תודה לעורכי הערך יפה חכמון  46.120.110.233 23:06, 24 ביולי 2013 (IDT)
thread_title: משוב

message: הערך מלחמת סיני הועבר משמו הידוע מבצע קדש ללא שום דיון מעמיק (2 דיונים בדף שיחה, שכל אחד מהם הוא בן 2 שורות). לא ברור לי למה לקרוא לשם הערך כפי שהוא ידוע באנגלית "מלחמת סיני" במקום שמו הידוע בישראל, כפי שאכן מצויין בערך עצמו בפתיח - "מבצע קדש", ואם מישהו סבור אחרת, מדוע לא טרח לקיים דיון קצת יותר ארוך מ2 שורות בדף שיחה ? --Midrashah - שיחה 22:57, 29 בדצמבר 2013 (IST)
replies: text: . ראי באתר משרד הביטחון - אות מלחמת סיני; ובאתר הצנחנים:

text: חזרתי • ∞ • שיחה 23:14, 29 בדצמבר 2013 (IST)
replies: text: :אני נגד שינוי השם. גילגמש • שיחה 23:15, 29 בדצמבר 2013 (IST)
replies: text: ::כשחיפשתי "מבצע קדש" והופניתי ל"מלחמת סיני" - לא הבנתי מה זה בכלל מלחמת סיני, מוכר לי רק המושג "מבצע קדש". --Midrashah - שיחה 19:12, 30 בדצמבר 2013 (IST)
replies: text: :::בכל מקרה גם צריך לחכות לדעות נוספות, דעות של מומחים ודיון עמוק יותר בנושא. --Midrashah - שיחה 19:14, 30 בדצמבר 2013 (IST)
replies: text: ::::לא ברור לדעות של איזה "מומחים" הצעת לחכות. התוכן לא נקבע על פי "מומחים" עלומי, אלא בדיון שבו לוקח חלק כל מי שרוצה. גילגמש • שיחה 19:21, 30 בדצמבר 2013 (IST)
replies: text: ::::: אם משרד הביטחון משתמש בשם זה. זה טוב מספיק. כמה טוב שיש ויקיפדיה שמלמדת שמבצע קדש נקרא מלחמת סיני. הורדתי את התבנית לאור ההתנגדות. חנה Hanay • שיחה • מיזם אוניברסיטת חיפה ממשיך 14:21, 6 בינואר 2014 (IST)
thread_title:  דיון מעמיק (יותר) על שם הערך "מבצע קדש" או "מלחמת סיני" 

message: אין לי ידע מיוחד על מלחמה זו למעט ידע כללי על ההיסטוריה של ישראל ומלחמותיה,כך שזו דעה של הדיוט לגמרי,אבל נהניתי מאוד לקרוא את הערך  על מבצע קדש,ניכר בכתיבה שקיימים בה שילובים של דעות ונקודות מבט שונות ובכך מתאפשרת ראייה רחבה עד כמה  שניתן בסיקורה של המלחמה. ישר כח 87.69.77.236 23:16, 25 בספטמבר 2015 (IDT)
thread_title:  פירגון 

message: * ברוך גלעד (עורך), תעודות למדיניות החוץ של מדינת ישראל, כרך 11, ינואר-אוקטובר 1956, ירושלים, גנזך המדינה, תשס"ח (פרטים נוספים על הספר באתר גנזך המדינה).
* ננה שגיא (עורכת), תעודות למדיניות החוץ של מדינת ישראל, כרך 12, מלחמת סיני: המערכה המדינית, אוקטובר 1956-מארס 1957, ירושלים, גנזך המדינה, תשס"ט (פרטים נוספים על הספר באתר גנזך המדינה).
--‏Yoavd‏ • שיחה 15:33, 30 ביוני 2016 (IDT)
thread_title:  קישור לא פעיל 

message: <קטע התחלה="1475842997185" />
=== פרטי הדיווח ===
ישראל נצחה במלחמת סיני
מקור: דווח על ידי: איתן 77.138.187.78 15:23, 7 באוקטובר 2016 (IDT)
<קטע סוף="1475842997185" />
thread_title:  דיווח על טעות 

message: ישראל נצחה במלחמת סיני
מקור: דווח על ידי: איתן 77.138.187.78 15:23, 7 באוקטובר 2016 (IDT)
<קטע סוף="1475842997185" />
thread_title:  פרטי הדיווח 

message: כוח הסיור ששלח שרון מנה את כל גדוד 88 של החטיבה, בפיקודו של מרדכי גור ושם חברה לגדוד 88 בפיקוד מוטה גור (שהוצנח בא-טור ב-2 בנובמבר).איך זה מסתדר. 2001:7C0:2041:1AA:0:0:0:DB 13:46, 23 באוגוסט 2017 (IDT)
replies: text: איני מוצא את הקטע עליו אתה מדבר, באיזו פסקה מדובר? (שי • מנשמע?) מה, אין?  13:47, 23 באוגוסט 2017 (IDT)
replies: text: :שתי פסקאות- קרב המיתלה ושלב ניצול ההצלחה: 2-5 בנובמבר. הבעיה כנראה היא עם גדוד 88. 2001:7C0:2041:1AA:0:0:0:DB 14:36, 23 באוגוסט 2017 (IDT)
thread_title:  מרדכי גור 

message: חסר המון פרטים חשובים 89.139.217.0 20:34, 14 בינואר 2019 (IST)
thread_title:  משוב מ-14 בינואר 2019 

message: לדיון הקודם בדף השיחה שלי. 
מוקדם יותר היום שינה  את ניסוח הפתיח, ויצר משפט סתום. שחזרתי אותו לגרסה היציבה, וניסחתי מחדש את המשפט על מנת שיביע את מה שלהבנתי התכוון R.zalman להביע. הוא פנה אליי בדף שיחתי (ראו לעיל), ובו בזמן ערך מחדש את המשפט, תוך הבאת אסמכתא שלמיטב בדיקתי (וייתכן שפספסתי) לא מגבה את מה שאמר. הודעתי לו כי אשחזר אותו פעם נוספת, ואעביר את הדיון לכאן.
להבנתי, R.zalman דורש שייעשה שימוש במילה "פלישה" - ישראל פלשה לשטחה הריבוני של מצרים. בנוסף, לטענתו מדובר ביוזמה בלעדית של ישראל, שאינה מושפעת מצרפת ובריטניה.
כמו שכתוב בערך בפסקה הראשונה, נתנאל לורך טוען כי צרפת היא שדחפה את ישראל למערכה, ומכך משתמע שאלמלא הייתה עושה כן - לא הייתה ישראל פולשת לסיני. 
איני מתנגד לשימוש במילה פלישה, על אף שהיא איננה מדויקת בהקשר הזה. מטרתה, להבנתי, להבהיר שישראל כבשה את שטחה הריבוני של מצרים. עניין זה מקובל עליי.
אני מתנגד לטענה שישראל יזמה את המלחמה ללא כל קשר לבריטניה וצרפת, או לחילופין יזמה בתמיכת בריטניה וצרפת. במקור שמביא R.zalman כתוב, בציטוט שהוא הביא מבלי להבין שהפיל עצמו בפח, שהסגר עצמו לא הביא את ישראל לצאת למלחמה, משמע אלמלא היו צרפת ובריטניה יוזמות את המלחמה - ישראל לא הייתה פולשת למצרים. מתייג את . (שי • מנשמע?) מה, אין?  18:02, 14 באפריל 2020 (IDT)
replies: text: כמו שכתבתי לך בפרטי, המשפט היה סתום עוד לפני אבל תודה שאתה כזה נחמד.

text: לא צריך להכניס לי מילים לפה, לא אמרתי בשום מקום שזו הייתה יוזמה בלעדית של ישראל ושאינה מושפעת מצרפת ובריטניה, אם כי כעת אני מבין מנין מגיע המטען הרגשי שלך למילה פלישה. אני שמח לראות שבפסקתך השלישית לעיל כבר אימצת את הניסוח שלי והבנת שיש מקום להשתמש במילה פלישה.

text: אני שמח שהצלחת לנווט ברפרנס שלי ולהגיע לנקודה. לא, לא נפלתי בשום פח, הבנתי טוב מאוד מה כתוב שם אלא שכבודו חושב שמתרחש כאן עימות מוסרי על הצדדים בקונפליקט כאשר למעשה מתרחש כאן דיון סמנטי טהור. כמו שראית, הקונפליקט היה יזום בחלקו ע"י ישראל וישראל לא נגררה בעל כורחה כמשתמע מהניסוח שלך. אם לא היית מתרגש מהמחשבה שאני נפלתי בפח של עצמי היית רואה שכותב הרפרנס בעצמו מפנה למקורות בעלי מסקנה הפוכה, כך שכמו שכבר אמרת, הסיבה ליוזמה, לא עצם קיומה, הינו נושא נתון לדיון אקדמי.

text: דבר אחרון, אם אתה כה קרבי לגבי המילה פלישה אשמח לראות אותך מעביר את אותה רוויזיה גם בגרסא האנגלית של העמוד.R.zalman - שיחה 18:19, 14 באפריל 2020 (IDT)
replies: text: :בסופו של דבר אנחנו שואפים לשפר את האנציקלופדיה. מבחינתך, חשוב שיצויין כי מדובר בפלישה צבאית, ולטענתך העובדה שזה לא צוין נובעת מנטאי לאומני.

text: :אני מסכים שמדובר בפלישה, וכן שראוי לציין זאת בגוף הערך. אני לא חושב שעובדה זו לא צוינה בערך כתוצאה מנטאי לאומני, אלא כיוון שמי שכתב את הערך ראה עניין זה כמובן מאליו.

text: :אני מזמין אותך לנסח את הפסקה שהיית רוצה לראות בערך ולהביאה כאן, על מנת שנוכל ללטש אותה ולבסוף להכניסה לערך עם מראי המקום הרלוונטיים ובאופן המובן והנכון ביותר. לדעתי, בפסקה זו צריך להיות תיאור של מהלך המלחמה, בו ניתן יהיה להזכיר באופן לוגי את עובדת הפלישה. (שי • מנשמע?) מה, אין?  18:43, 14 באפריל 2020 (IDT)
replies: text: :: נטאי. תמיד שמח ללמוד מילה חדשה. תודה רבה לך. נראה לי שאתה יותר בקיא בערך ממני ולכן אולי שווה שאתה תנסח משפט ראוי.R.zalman - שיחה 18:59, 14 באפריל 2020 (IDT)
replies: text: :::ראה את עריכתי, ציינתי כי צה"ל פלש לסיני. ללא כל קשר - כאשר מזיחים יש להוסיף רק ":" יחיד כל פעם. (שי • מנשמע?) מה, אין?  19:19, 14 באפריל 2020 (IDT)
replies: text: ::::כל הכבוד לך שי אשרייך 31.168.141.17 11:19, 11 ביוני 2023 (IDT)
thread_title:  דילמת ניסוח 

message: על אף ששחזרתי את האנונימי, הרי שאין די בכך. המאמר המדובר המוזכר בויקיפדיה הצרפתית הוא המאמר הבא:
שאלתי מופנית ל - האם המידע במאמר רלוונטי וראוי לאזכור בערך? ניתן להורידו בחינם כאן. (שי • מנשמע?) מה, אין?  12:22, 17 באוגוסט 2020 (IDT)
replies: text: , בכל זאת מדובר על מאמר אקדמי, במובהק יותר מהרמה שלי, באורך 20 עמודים, אבל צריך להשתפר איכשהו אז Challenge accepted. אני מניח שעברת בעצמך על התקציר שמופיע גם באנגלית בעמוד הראשון, משם נשמע שזה היה יותר ברמת תיווך במשבר מאשר תמיכה של ממש במצרים, אבל אני אנסה לעבור על הכול לראות אם יש שם משהו קונקרטי יותר. יכול להיות שהחומר יותר רלוונטי ליחסי מצרים–ספרד. Mbkv717 • שיחה • כ"ז באב ה'תש"ף • 13:12, 17 באוגוסט 2020 (IDT)
replies: text: :אני תמיד שמח להציב אתגר . אכן עברתי על התקציר באנגלית אך הרגשתי שלא די בכך להכריע, תודה על הנכונות לסייע! (שי • מנשמע?) מה, אין?  14:24, 17 באוגוסט 2020 (IDT)

text: :, לקח כמה שעות אבל היה מעניין . לעניות דעתי בהחלט אין מקום לשים את זה בתבנית בצורה הנוכחית של הערך, אבל אני יכול להבין למה זה נמצא בצרפתית. כחלק מהקריאה ומקריאת הרקע בערכים הרלוונטיים, צריך לשים לב שהערך העברי עוסק כמעט לגמרי במלחמה עצמה ובאינטרסים הישראליים, בעוד מתפספס כאן העניין של Suez Crisis שמופיע ברוב הערכים הזרים. בעצם נוצר משבר בינלאומי ענק שהעסיק את הגלובוס במשך חודשים אחרי שנאצר הלאים את התעלה. המאמר עוסק בעיקר בגישה של ספרד בחלק הזה של המשבר וכמעט לגמרי בלי התייחסות למלחמה עצמה. בקיצור נמרץ - העולם הערבי ומצרים בפרט היו בעלי ברית חשובים למשטר פרנקו שסבל אחרי מלחמת העולם השנייה מבידוד בינלאומי - הן מהמערב שראה בו דיקטטורה פשיסטית והן מהגוש המזרחי שלחם נגד פרנקו במלחמת האזרחים. לאחר שהמלחמה הקרה התגבשה העולם המערבי היה פחות ביקורתי כלפי ספרד האנטי-קומוניסטית אבל מצרים עדיין הייתה בעלת ברית חשובה. כשהמשבר התפתח ספרד הייתה בודדה למדי בתמיכתה במשטר של נאצר, בגישה שההלאמה הייתה חוקית ולא הפרה את אמנת קושטא. היא העלתה הצעה בוועידות הבינלאומיות שעסקו במשבר שנטתה יותר לצד המצרי שרצה להפחית את המעורבות הזרה במצרים, אבל המערב לא קיבל אותה והמצרים חשבו שהיא עדיין מאפשרת מעורבות זרה גדולה מדי. אחר כך מתוארים הניסיונות של ספרד בכל זאת לקדם את הצעתם ולרקוד בשתי החתונות של נאצר ושל האמריקאים עד שזה קרס לחלוטין במלחמה וההבנה בדיעבד שהסכסוך לא היה משפטי גרידא אלא נבע מכוונות אנטי-נאצריסטיות רחבות יותר של בריטניה וצרפת ולכן הצעת הספרדים לא הייתה מאוד רלוונטית, והבנה שלאור הנטיות הפרו-קומוניסטיות הקשר עם המצרים מזיק לספרדים מניסיונם להתקרב למערב. כאמור, מאוד מתאים ליחסי מצרים–ספרד. Mbkv717 • שיחה • כ"ז באב ה'תש"ף • 18:58, 17 באוגוסט 2020 (IDT)
replies: text: ::תודה רבה על ההשקעה ועל המאמץ, אשריך. (שי • מנשמע?) מה, אין?  22:36, 17 באוגוסט 2020 (IDT)
thread_title:  המעורבות הספרדית 

message: נכון ולא נכון. צהל לא עבר את מעבר המיתלה כך שלמעשה היה רחוק מהתעלה 2A02:3038:403:9ED:9463:5041:C74A:3073 02:57, 4 באפריל 2022 (IDT)
thread_title:  למעט רצועה צרה לאורך תעלת סואץ, 

message: <קטע התחלה="מומלצים"/>
===דיון===
אחת ממלחמות ישראל הראשונות והיחידה בה ישראל הייתה חלק מקואליציה צבאית. נכתב בהרחבה יתרה ובדיוק רב. היה עבורי מרתק מאוד לקרוא את הערך.
2A02:14F:1FB:EB63:0:0:2DCA:68A 17:13, 17 באפריל 2022 (IDT)
replies: text: הצעת הוספת ערך למדור המומלצים פירושו הצבעה בעד הערך. לעורך אנונימי אין זכות הצבעה במדור. לכן, אין באפשרותך להציג את הערך לדיון המלצה. באפשרותך לפנות לעורך רשום בעל זכות הצבעה במדור או להרשם בעצמך לוויקיפדיה, לצבור זכות הצבעה, כפי שהיא מוגדרת במדור זה ולהציע את הערך שנית. גילגמש • שיחה 14:31, 18 באפריל 2022 (IDT)
<קטע סוף="מומלצים"/>
thread_title: הצעת הוספה למומלצים

message: אחת ממלחמות ישראל הראשונות והיחידה בה ישראל הייתה חלק מקואליציה צבאית. נכתב בהרחבה יתרה ובדיוק רב. היה עבורי מרתק מאוד לקרוא את הערך.
2A02:14F:1FB:EB63:0:0:2DCA:68A 17:13, 17 באפריל 2022 (IDT)
replies: text: הצעת הוספת ערך למדור המומלצים פירושו הצבעה בעד הערך. לעורך אנונימי אין זכות הצבעה במדור. לכן, אין באפשרותך להציג את הערך לדיון המלצה. באפשרותך לפנות לעורך רשום בעל זכות הצבעה במדור או להרשם בעצמך לוויקיפדיה, לצבור זכות הצבעה, כפי שהיא מוגדרת במדור זה ולהציע את הערך שנית. גילגמש • שיחה 14:31, 18 באפריל 2022 (IDT)
<קטע סוף="מומלצים"/>
thread_title: דיון

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.notes.co.il/eshed/24994.asp נמצא כקישור שבור. מומלץ להוסיף https://web.archive.org/web/20070403013713/http://www.notes.co.il/eshed/24994.asp לכתובת המקורית.
*http://www.notes.co.il/eshed/24995.asp נמצא כקישור שבור. מומלץ להוסיף https://web.archive.org/web/20070526211800/http://www.notes.co.il/eshed/24995.asp לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 00:37, 29 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://idfarchives.bloger.co.il/215394/ נמצא כקישור שבור. מומלץ להוסיף https://web.archive.org/web/20150402161735/http://idfarchives.bloger.co.il/215394/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:37, 18 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.amalnet.k12.il/meida/history2/site_map/bit.htm נמצא כקישור שבור. מומלץ להוסיף https://web.archive.org/web/20090213111639/http://www.amalnet.k12.il/meida/history2/site_map/bit.htm לכתובת המקורית.
*http://www.archives.mod.gov.il/Exhib/kadesh/Pages/default.aspx נמצא כקישור שבור. מומלץ להוסיף https://web.archive.org/web/20170809132301/http://www.archives.mod.gov.il/Exhib/kadesh/Pages/default.aspx לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:38, 11 במרץ 2023 (IST)
thread_title:  נמצאו קישורים חיצוניים שצריכים תיקון (מרץ 2023)